2018. gada 17. jūlijā Noteikumi Nr. 429

Rīgā (prot. Nr. 33 35. §)

**Noteikumi par transportlīdzekļu sastāvdaļām un materiāliem,
kuri drīkst saturēt svinu, dzīvsudrabu, kadmiju vai
sešvērtīgā hroma savienojumus**

Izdoti saskaņā ar

Nolietotu transportlīdzekļu

apsaimniekošanas likuma

5. panta pirmo daļu

1. Noteikumi nosaka transportlīdzekļu sastāvdaļas un materiālus, kuri drīkst saturēt svinu, dzīvsudrabu, kadmiju vai sešvērtīgā hroma savienojumus.

2. Transportlīdzekļu sastāvdaļas un materiāli, uz kuriem attiecas Nolietotu transportlīdzekļu apsaimniekošanas likuma 5. pants un kuri drīkst saturēt svinu, dzīvsudrabu, kadmiju vai sešvērtīgā hroma savienojumus, kā arī termiņi, kādos šīs sastāvdaļas un materiālus drīkst izmantot, norādīti šo noteikumu pielikumā.

3. Šo noteikumu prasības neierobežo iespēju atkārtoti izmantot transportlīdzekļu sastāvdaļas un materiālus, kuri jau bijuši tirdzniecībā pirms šo noteikumu pielikumā norādītajiem termiņiem.

4. Atzīt par spēku zaudējušiem Ministru kabineta 2004. gada 6. aprīļa noteikumus Nr. 242 "Noteikumi par transportlīdzekļu sastāvdaļām un materiāliem, kuri drīkst saturēt svinu, dzīvsudrabu, kadmiju vai sešvērtīgā hroma savienojumus" (Latvijas Vēstnesis, 2004, 59. nr.; 2007, 16. nr.; 2009, 17. nr.; 2010, 151. nr.; 2011, 162. nr.; 2013, 168. nr.).

**Informatīva atsauce uz Eiropas Savienības direktīvām**

Noteikumos iekļautas tiesību normas, kas izriet no:

1) Eiropas Parlamenta un Padomes 2000. gada 18. septembra Direktīvas 2000/53/EK par nolietotiem transportlīdzekļiem;

2) Eiropas Komisijas 2011. gada 30. marta Direktīvas [2011/37/ES](http://eur-lex.europa.eu/eli/dir/2011/37/oj/?locale=LV), ar ko groza II pielikumu Eiropas Parlamenta un Padomes Direktīvā [2000/53/EK](http://eur-lex.europa.eu/eli/dir/2000/53/oj/?locale=LV) par nolietotiem transportlīdzekļiem;

3) Eiropas Komisijas 2013. gada 17. maija Direktīvas [2013/28/ES](http://eur-lex.europa.eu/eli/dir/2013/28/oj/?locale=LV), ar ko groza II pielikumu Eiropas Parlamenta un Padomes Direktīvā [2000/53/EK](http://eur-lex.europa.eu/eli/dir/2000/53/oj/?locale=LV) par nolietotiem transportlīdzekļiem;

4) Eiropas Komisijas 2016. gada 18. maija Direktīvas (ES) [2016/774](http://eur-lex.europa.eu/eli/dir/2016/774/oj/?locale=LV), ar ko groza II pielikumu Eiropas Parlamenta un Padomes Direktīvai [2000/53/EK](http://eur-lex.europa.eu/eli/dir/2000/53/oj/?locale=LV) par nolietotiem transportlīdzekļiem;

5) Eiropas Komisijas 2017. gada 15. novembra Direktīvas 2017/2096/ES, ar ko groza II pielikumu Eiropas Parlamenta un Padomes Direktīvā 2000/53/EK par nolietotiem transportlīdzekļiem.

Ministru prezidents Māris Kučinskis

Vides aizsardzības un

reģionālās attīstības ministrs Kaspars Gerhards